**4. VELIKONOČNA NEDELJA - NEDELJA DOBREGA PASTIRJA,**

**21. 4. 2024**

**Godovi:**

|  |  |  |
| --- | --- | --- |
| PONEDELJEK TOREK SREDA ČETRTEK PETEK SOBOTA NEDELJA  | 22.4. 23.4. 24.4. 25.4.26.4. 27.4.28.4. | sv. HUGO, škof v Grenoblusv. JURIJ, mučenec, glavni zavetnik mesta Ljubljanesv. FIDELIS SIGMARINŠKI, škof in mučenecSVETI MARKO, evangelist, praznikMARIJA, Mati dobrega svetabl. HOZANA KOTORSKA, devicasv. PETER CHANEL, duhovnik in mučenec |

**Danes teden:**

**5. VELIKONOČNA NEDELJA, romarski shod v Hlevnem Vrhu.**

V četrtek goduje sveti Marko, pisatelj drugega evangelija. Evangelist Marko naj bi bil »Janez Marko« iz Apostolskih del. V svojem prvem pismu apostol Peter piše, da pozdrave poleg njega pošilja tudi »moj sin Marko.« Sveti Irenej navaja, da je po Petrovem mučeništvu »Marko, Petrov učenec in tolmač zapisal vse, kar je Peter oznanjal.« Markov evangelij, ki morda neposredno odraža homiletični slog svetega Petra, se bere kot neposredno pričevanje očividca. Njegova pripoved je bogata s podrobnostmi. Po Petrovem mučeništvu naj bi Marko odšel v Aleksandrijo v Egiptu. Tam je pretrpel mučeniško smrt in je zavetnik Egipta in Benetk.

Ponekod se na god svetega Marka vršijo Markove procesije. V njih molimo ne samo za blagoslov na polju, ampak tudi za blagoslov drugega človeškega dela, za odvrnitev naravnih nesreč, povodnji, vojske in drugih stisk. Aktualno za današnji čas!

**V soboto, 27. aprila ni verouka. Obiskali nas bodo romarji iz župnije Črnomelj, kjer župnikuje gospod Janez Žakelj in bodo bili pri sveti maši.**

**Na 5. velikonočno nedeljo je v Hlevnem vrhu romarski shod. Sveta maša je ob 10. uri. Po maši je običajno darovanje za potrebe tamkajšnje cerkve.**

**V sredo, 24. aprila s pričetkom ob 16. uri, bo generalno letno čiščenje farne cerkve in župnišča. Lepo vabljeni v čim večjem številu.**

Svete maše:

**NEDELJA, 21. 4. ob 9 h + Leopoldina Nagode, obletna, Vrh 12**

**SOBOTA, 27. 4. ob 9 h + Ivana in Franc Malovašič, obletna, Hleviše**

**NEDELJA, HLEVNI VRH 28. 4. ob 10 h + Terezija Mivšek, obletna, Hlevni vrh 7**

**Zbiranje lesa za fasado župnišča**

Kot je že bilo oznanjeno, želimo v letošnjem letu izvesti toplotno izolacijo in novo fasado na župnišču. Fasada bo narejena iz eternit plošč z nosilno konstrukcijo iz lesenih letev v več slojih (toplotna izolacija, zračni kanal, eternit plošče). Ker želimo stroške fasade znižati kolikor je le mogoče, moramo čim več materiala in dela opraviti sami. **Zato je gospodarski svet župnije sprejel odločitev, da organizira zbiranje smrekovih hlodov.**

Ker želimo les čim prej razrezati in letve začeti sušiti na zraku, bi ga radi zbrali do sredine maja. Predviden termin pobiranja darovanih hlodov je 13. do 17. maj. Lahko se pripravi les celotne smreke vključno s celulozo na lokaciji, kjer se ga bo dalo naložiti in odpeljati s traktorsko prikolico. Zaželen je posek v času stare lune. Dolžina hlodov naj bo vsaj 4.2 m, da bo manj odpadka pri izdelavi nosilne konstrukcije.

Če nam bo uspelo zbrati več lesa, kot ga potrebujemo za letve, bo šel denar od prodanega lesa za stroške fasade.

Že veliko obnov nam je skupaj uspelo izpeljati, zato vas iskreno vabimo, da nam priskočite na pomoč tudi tokrat in omogočite obnovo fasade in ohranitev stavbe za bodoče rodove.

Za dodatne informacije in sporočanje o darovanju lesa se obrnite na enega od spodaj navedenih članov gospodarskega sveta:

Marko Žust, tel. 041 214 579

Jože Žust, tel. 041 822 169

Tone Kogovšek, tel. 041 284 473

Tone Klemenčič, tel. 031 309 713

Jože Petrovčič, tel. 041 573 469

**Že v naprej se vam najlepše zahvaljujemo za pozitiven odziv na zbiralno akcijo. Bog povrni za vsak vaš dar.**

Gospodarski svet župnije Vrh – Sv. Trije Kralji